《秋日伍国开有开定国侄过赏五丫兰 其二》
明代·李孙宸

九畹传幽况，湘皋夙擅名。几闻开五颖，还得共孤茎。

浥露金光细，摇风朵佩轻。美人应采撷，投赠不胜情。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。